**Kreativitātes būtība**

**Kreativitāte** ir sensitivitātes jeb jūtīguma rašanās:

* + Pret problēmām,
  + Pret esošo zināšanu deficītu vai disharmoniju (Torens, 1974).

Taču ar jūtīgumu vien ir par maz. Vajadzīgs ir instruments, kas šo jūtīgumu pārvērš darbībā. Instruments, kas jūtīgumu pārvērš darbībā ir mūsu **radošā domāšana.** Radošas domāšanas rezultāts ir iegūtā kompetence” būt radošam”.

**Ko nozīmē „būt radošam”.**

„Būt radošam – tā ir piemītoša spēja radīt kaut ko jaunu, savienojot divus vai vairākus atšķirīgus elementus jaunā kontekstā, lai nodrošinātu uzdevumam **pievienoto vērtību**”.

**Secinājums**

* Būt radošam – ir elastīga domāšana par jautājumu, meklējot pievienoto vērtību (labumu).
* Būt radošam – tas ir domāšanas process, kas cilvēkam palīdz radīt idejas.
* Radošai personībai piemīt radošā kompetence.
* Radošā kompetence apliecina jaunu ideju pārvēršanu realitātē. Tā ietver divus procesus:

1)domāšanu un ideju radīšanu,

2) inovācija ir šo ideju praktisks pielietojums, lai efektīvākā veidā sasniegtu noteiktos mērķus.

***“Ja ir idejas, bet ar tām nestrādājat, jūs esat iztēles bagāts, bet ne radošs”.***

**Kas ir inovācija?**

* Inovācija - tas ir process, kurā jaunas zinātniskās, tehniskās, sociālās, kultūras vai citas jomas idejas, izstrādnes un tehnoloģijas tiek īstenotas tirgū pieprasītā un konkurētspējīgā produktā vai pakalpojumā.
* Inovācijas gala rezultāts ir jaunievedumi, produktu un procesu kvalitātes un efektivitātes uzlabojumi, kā arī jaunievedumi darba organizācijā un jaunu piegādātāju un patērētāju attiecību veidošanā.

*/Enterprise Europe Network Latvia*

Var teikt, ka kreativitāte/ radošums apzīmē spēju veidot jaunus un atšķirīgus uzskatus par kādu subjektu un veidot jaunus priekšstatus par tā dabu.

**Kreativitātes attīstība notiek:**

* Cilvēka intelektuālais potenciāls (dotumi) uz radošu darbību, kas ļauj radīt kaut ko jaunu, iepriekš nezināmu, kā arī spēju izmantot iepriekš uzkrātās zināšanas un prasmes, kas nepieciešamas, lai radītu jauno. Svarīgs ir izglītības ietilpības līmenis jeb izglītības „ņemt spēja” *(****Personības līmenis****).*
* Cilvēka personiskās iezīmes, kuras ļauj produktīvi darboties nenoteiktās situācijās, iziet ārpus noteiktības rāmjiem, izrādīt spontanitāti *(****Individualitātes līmenis****).*
* «Metaradošums» - dzīves pozīcija, kas paredz attiekšanos no šabloniem, stereotipiskiem spriedumiem un darbībām, vēlme darboties, radīt kaut ko jaunu, mainīties pašam, augsta brīvības, aktivitātes un atbildības izjūta *(****Iniciatīvas grupa****).*

**Individualitāte –** īpašību kopums, kuras padara atsevišķo cilvēku savdabīgu, neatkārtojamu.

*„…būt spilgtai, radošai individualitātei ir grūti. Lai patiesi dzīve tiktu izdzīvota atbilstoši savam „ iekšējam likumam”, nenovērsieties no sava ceļa – esiet gatavi dziļai un mokošai vientulībai un stipriniet „savas misijas” (savas nolemtības) apziņu”. [K.G.Jungs].*

**Iniciatīva** – spēja izdarīt kaut ko vairāk, nekā prasa ikdienas darba rutīna, risinājumu atrašana grūtās situācijās, pozitīvu pārmaiņu ieviešana.

***Kreativitāti sekmē:***

* Situācijas nepabeigtība vai atklātība, atšķirībā no stingri noteiktām un stingri kontrolētām situācijām,
* Patstāvīgā darbība
* Atbildības un neatkarības stimulēšana
* Izvēles brīvība

***Kreativitāti kavē:***

* Bailes kļūdīties
* Izvairīšanās no riska
* Stingri stereotipi uzvedībā un domāšanā
* Konformisms (pielāgošanās, pasīva pakļaušanās svešiem uzskatiem vai kārtībai)
* Izvēles brīvības trūkums.

***Radoša cilvēka raksturojums***

* Neatkarīgi spriedumi
* Grūtības iekļauties sociālās grupas dzīvē
* Vispārpieņemtas vērtības tiek atzītas tikai tad, ja tās atbilst viņa vajadzībām, īpatnībām
* Nav dogmatiski
* Ir eklektiski
* Ziņkārīgi un zinātkāri
* Mīl uzjautrināties
* Laba humora izjūta
* Patīk jaunas, sarežģītas lietas
* Kolekcionēšana
* Spēja brīnīties, sajūsmināties
* Ir sapņotāji.